Το **Insomnia** (ή insomnia.gr) είναι ελληνική ιστοσελίδα που εστιάζει στην τεχνολογία, φιλοξενώντας ειδήσεις, άρθρα, αγγελίες, ενημερωτικές εκπομπές και χώρους συζητήσεων μελών (forum). Η ιστοσελίδα ξεκίνησε τη λειτουργία της στις 17 Νοεμβρίου του 1997, με ιδρυτή τον Κωνσταντίνο "Hal9000" Σκιαδά.

Ιστορία
-------

Στα πρώτα της βήματα, η ιστοσελίδα φιλοξενούσε ειδήσεις που αφορούσαν στην τεχνολογία, ενώ επίσης φιλοξενούσε υπερσυνδέσμους (links) για λογισμικό κάθε είδους.

Σταδιακά, το περιεχόμενο εμπλουτιζόταν για να περιλαμβάνει επιπλέον links για ιστοσελίδες με τεχνολογικό περιεχόμενο και μηχανές αναζήτησης (search engines). Το καλοκαίρι του ίδιου έτους, συγκεκριμένα στις 22 Ιουλίου, ξεκίνησε τη λειτουργία του το forum του Insomnia, το οποίο ακόμη και σήμερα παραμένει από τα δημοφιλέστερα και πιο ενεργά στη χώρα.

Το forum εξελίχθηκε σε μια δημοφιλή ενότητα της ιστοσελίδας, φιλοξενώντας πάνω από 11,700,000 αναρτήσεις σε πάνω από 728,000 θέματα μέχρι σήμερα. Η δημοφιλέστερη υποενότητα του forum είναι η «Μπλα Μπλα» που φιλοξενεί θέματα γενικού περιεχομένου και απαριθμεί σχεδόν 3,000,000 αναρτήσεις έως τώρα. 

Την 1η Αυγούστου του 2007, δημιουργήθηκε το κανάλι YouTube του Insomnia, το οποίο μέχρι σήμερα φιλοξενεί πάνω από 1,000 μεταφορτωμένα βίντεο. 

Εντός του 2010, έγινε η πρώτη μεγάλη αναβάθμιση της ιστοσελίδας. Ανάμεσα στις σημαντικότερες αλλαγές ήταν η προσθήκη της ενότητας αγγελιών για μέλη της ιστοσελίδας που εξελίχθηκε σε ένα από τα δημοφιλέστερα κομμάτια της, έχοντας φιλοξενήσει εκατοντάδες χιλιάδες αγγελίες χρηστών μέχρι σήμερα. Συνοδεύοντας τις Αγγελίες, παρουσιάστηκε ένα σύστημα αξιολόγησης μεταξύ των μελών. Παράλληλα, οι Αγγελίες συμπαρέσυραν το σύστημα ειδοποιήσεων, το οποίο δέχτηκε σημαντικές βελτιώσεις. Μια ακόμη σημαντική προσθήκη ήταν το Wiki, μια νέα ενότητα τροφοδοτούμενη από τα μέλη, η οποία περιείχε αναλυτικούς οδηγούς κάθε είδους. Την ίδια χρονιά, η κοινότητα του Insomnia απαριθμούσε περίπου 168,000 εγγεγραμμένα μέλη με τους ταυτόχρονα ενεργούς χρήστες να κυμαίνονται μεταξύ 1500 και 2000 σε ημερήσια βάση.

Το insomnia.gr φιλοξενούσε αξιολογήσεις προϊόντων με τη μορφή άρθρων από τα πρώτα χρόνια λειτουργίας του. Το 2011 δημιουργήθηκε ξεχωριστή ενότητα για τα Reviews, όπου καταχωρούνται αναλυτικές, αντικειμενικές αξιολογήσεις προϊόντων τεχνολογίας από τη συντακτική ομάδα του Insomnia. Μέχρι σήμερα, έχουν δημοσιευτεί περίπου 660 αξιολογήσεις προϊόντων και η ενότητα αποτελεί σημαντικό κομμάτι της ιστοσελίδας.

Η επόμενη μεγάλη αναβάθμιση της ιστοσελίδας ήρθε το 2012, με στόχο τη μετάβαση σε νέο περιβάλλον CMS για καλύτερη και ευκολότερη διαχείριση των αναρτήσεων ειδησεογραφικού χαρακτήρα, αλλάζοντας την έως τότε εμφάνιση που έτεινε περισσότερο για χρήση ως forum. Μαζί με πολλές άλλες σχεδιαστικές αλλαγές, πρωτοεμφανίστηκε η νέα μασκότ της ιστοσελίδας, ο «insomniac».

Ένα από τα πιο συχνά αιτήματα των χρηστών ήταν η δυνατότητα χρήσης σκοτεινού θέματος, κάτι που υλοποιήθηκε για ολόκληρη την ιστοσελίδα το 2017.

Την παραμονή πρωτοχρονιάς του 2018 και μετά από μια μεγάλη περίοδο δοκιμών διατέθηκε η νέα, ανασχεδιασμένη εκδοχή της ιστοσελίδας. Πραγματοποιήθηκαν δραματικές αλλαγές σε τεχνικό και εικαστικό επίπεδο, παρουσιάζοντας νέο λογότυπο και επενδύοντας στην ορθή λειτουργία της ιστοσελίδας για φορητές συσκευές, μεταξύ άλλων. Η ενότητα των αγγελιών δέχτηκε επίσης σημαντικές αλλαγές, μετατρέποντάς τη πλέον σε κάτι κοντινότερο σε ένα marketplace.

Η ενημερωτική εκπομπή «*3 στον αέρα*» άρχισε να μεταδίδεται τον Φεβρουάριο του 2018 και συνεχίζεται με εβδομαδιαία επεισόδια μέχρι σήμερα. Παρουσιαστές είναι οι Κωνσταντίνος "Hal9000" Σκιαδάς, μαζί με τους έμπειρους δημοσιογράφους τεχνολογίας Δημήτρη Μαλλά και Τίμο Κουρεμένο. Τα θέματα συζήτησης αφορούν την επικαιρότητα και τις εξελίξεις στο χώρο της τεχνολογίας. Η εκπομπή φιλοξενεί ανά τακτά χρονικά διαστήματα στελέχη εταιρειών του κλάδου της τεχνολογίας, με σκοπό την παραχώρηση συνέντευξης στην ομάδα των «*3 στον αέρα*».

Χαρακτηριστικά παραδείγματα αξιοσημείωτων καλεσμένων αποτελούν οι:

* Γιώργος Χατζηγεωργίου (συνιδρυτής της Skroutz)
* Κώστας Γεράρδος (αντιπρόεδρος και Διευθύνοντας Σύμβουλος της Πλαίσιο Computers)
* Γιάννης Βασιλάκος (CEO της Κωτσόβολος)
* Άρης Παρασκευόπουλος (επικεφαλής τμήματος φορητών συσκευών της Samsung για Ελλάδα και Κύπρο)
* Δημήτρης Δεστές (Mobility Business Unit Director της Infoquest)
* Γιάννης Ιατρίδης (Mobility Product Marketing Manager προϊόντων Xiaomi στην Ελλάδα)
* Κωστής Σταυρόπουλος (Διευθύνων Σύμβουλος της iSquare, επίσημου αντιπροσώπου της Apple στην Ελλάδα)
* Υψηλόβαθμα στελέχη των Cosmote, Vodafone Greece, Nova

Το podcast «*3 στον αέρα*» κυκλοφορεί με τη μορφή βίντεο στο κανάλι της ιστοσελίδας στο YouTube, όπως και σε ηχητική μορφή στα Spotify, Apple Podcasts, Google Podcasts και άλλες δημοφιλείς υπηρεσίες ακρόασης podcasts.

Τον Οκτώβριο του 2021 δημιουργήθηκε η ενότητα Gadgets, ένας κατάλογος που περιλαμβάνει χιλιάδες προϊόντα τεχνολογίας από 42 κατηγορίες, όπως smartphones, tablets, ηλεκτρονικοί υπολογιστές, PC hardware, φωτογραφικές μηχανές και άλλες. Μέσα στη σελίδα του κάθε gadget φιλοξενούνται φωτογραφίες του προϊόντος μαζί με αναλυτική λίστα τεχνικών χαρακτηριστικών. Τα μέλη της ιστοσελίδας μπορούν να συγκρίνουν μεταξύ τους δύο ή περισσότερα gadgets, να αξιολογήσουν ένα προϊόν και να δημοσιεύσουν ερωτήσεις για αυτό (τις οποίες μπορούν να απαντήσουν άλλα μέλη της κοινότητας) μεταξύ άλλων δυνατοτήτων.

Παρουσία
--------

Το 2012, το insomnia.gr απέσπασε το βραβείο Καλύτερου Διαδικτυακού Φόρουμ στο πλαίσιο της τελετής απονομής των Ελληνικών Βραβείων Διαδικτύου e-awards 2012.

Το insomnia.gr δέχεται μηνιαίως πάνω από 4,000,000 επισκέπτες και συγκαταλέγεται στις 100 δημοφιλέστερες ιστοσελίδες της Ελλάδας βάσει επισκεψιμότητας. Με στοιχεία της ίδιας υπηρεσίας, αναφέρεται ως η κορυφαία ιστοσελίδα τεχνολογίας στη χώρα.

Σε ετήσια βάση, το Insomnia παρευρίσκεται στις μεγαλύτερες εκθέσεις τεχνολογίας παγκοσμίως με σκοπό την κάλυψη των γεγονότων και αποκαλύψεων. Μερικές από αυτές είναι οι MWC, IFA, CES και Computex που διεξάγονται στη Βαρκελώνη, το Βερολίνο, το Λας Βέγκας και την Ταϊπέι, αντίστοιχα.

Η ενότητα του forum, το έτος 2008, απαριθμούσε 99,610 μέλη που είχαν κάνει περίπου 2,000,000 αναρτήσεις σε 231 θέματα. Δύο χρόνια αργότερα, τα εγγεγραμμένα μέλη ξεπερνούσαν τις 168,000 (αύξηση κατά περίπου 69%). Το 2022, οι συνολικές αναρτήσεις στο forum ξεπερνούν τα 11,700,000 και τα θέματα ξεπερνούν τα 728,000, παρουσιάζοντας δραματικά διαφορετικά νούμερα και μια τάση διαρκούς ανάπτυξης. Τα εγγεγραμμένα μέλη έχουν σχεδόν αγγίξει τις 635,000 (Φεβρουάριος 2022), σημειώνοντας αύξηση της τάξεως του 537% συγκριτικά με τα δεδομένα του 2008.

Στο κανάλι YouTube της σελίδας τα αναρτημένα βίντεο έχουν συγκεντρώσει συνολικά πάνω από 4,345,000 προβολές και οι συνδρομητές του καναλιού ξεπερνούν τις 26,800.

Στα μέσα κοινωνικής δικτύωσης, η σελίδα στο Facebook έχει περίπου 130,000 «Μου αρέσει», ο λογαριασμός στο Twitter έχει περίπου 16,000 ακόλουθους, ο λογαριασμός στο Instagram ακολουθείται από περίπου 6,800 άτομα, ενώ συντηρείται και σχετική σελίδα στο LinkedIn.

Παραπομπές
----------

1. 1 2  Καργιοφύλλης, Ακης. «Συνέντευξη απο τον Κωνσταντίνο Σκιαδά, insomnia». *www.wlearn.gr*. Ανακτήθηκε στις 17 Φεβρουαρίου 2022.
2. 1 2  «Έξι χρόνια Insomnia 1997-2003». *Insomnia.gr*. Ανακτήθηκε στις 17 Φεβρουαρίου 2022.
3. ↑  «Insomnia - YouTube». *www.youtube.com*. Ανακτήθηκε στις 17 Φεβρουαρίου 2022.
4. ↑  «Καλωσήρθατε στο νέο Insomnia». *Insomnia.gr*. Ανακτήθηκε στις 18 Φεβρουαρίου 2022.
5. ↑  «Πρώτη ανανέωση των αγγελιών». *Insomnia.gr*. Ανακτήθηκε στις 17 Φεβρουαρίου 2022.
6. ↑  «και εγένετο .... Insomnia 2012». *Insomnia.gr*. Ανακτήθηκε στις 18 Φεβρουαρίου 2022.
7. ↑  «Insomnia: Ανανέωση του dark theme». *Insomnia.gr*. Ανακτήθηκε στις 18 Φεβρουαρίου 2022.
8. ↑  «Αναβάθμιση Τώρα - Είμαστε στον αέρα!». *Insomnia.gr*. Ανακτήθηκε στις 18 Φεβρουαρίου 2022.
9. ↑  «Αναβάθμιση Τώρα!». *Insomnia.gr*. Ανακτήθηκε στις 18 Φεβρουαρίου 2022.
10. ↑  «Αναβάθμιση Τώρα: Αγγελίες». *Insomnia.gr*. Ανακτήθηκε στις 18 Φεβρουαρίου 2022.
11. ↑  «3 στον αέρα, το δικό μας Podcast». *Insomnia.gr*. Ανακτήθηκε στις 17 Φεβρουαρίου 2022.
12. ↑  «3 στον αέρα S03E36: Συνέντευξη με τον Γιώργο Χατζηγεωργίου (Skroutz), Facebook και The Last Dance». *Insomnia.gr*. Ανακτήθηκε στις 18 Φεβρουαρίου 2022.
13. ↑  «3 στον αέρα S03E37: Συνέντευξη με τον Κώστα Γεράρδο (Πλαίσιο), gov.gr, Revolut, Think Silicon, Xiaomi και...Apple». *Insomnia.gr*. Ανακτήθηκε στις 17 Φεβρουαρίου 2022.
14. ↑  «3 στον αέρα S03E38: Συνέντευξη με τον Γιάννη Βασιλάκο (Κωτσόβολος), Mobile Data και Eurobank». *Insomnia.gr*. Ανακτήθηκε στις 18 Φεβρουαρίου 2022.
15. ↑  «3 στον αέρα S05E01: Συνέντευξη με Άρη Παρασκευόπουλο (Samsung), παρουσιάσεις Σεπτεμβρίου, Apple και...Wind». *Insomnia.gr*. Ανακτήθηκε στις 18 Φεβρουαρίου 2022.
16. 1 2  «3 στον αέρα S03E07: Συνέντευξη Δημήτρη Δεστέ και Γιάννη Ιατρίδη (Xiaomi), Surface, Dell Exclusive Store και Joker». *Insomnia.gr*. Ανακτήθηκε στις 18 Φεβρουαρίου 2022.
17. ↑  «3 στον αέρα S03E06: Συνέντευξη με τον Κωστή Σταυρόπουλο (Apple), Facebook, Xiaomi και eSports». *Insomnia.gr*. Ανακτήθηκε στις 18 Φεβρουαρίου 2022.
18. ↑  «Gadgets: Η νέα ενότητα του Insomnia». *Insomnia.gr*. Ανακτήθηκε στις 18 Φεβρουαρίου 2022.
19. ↑  «Το insomnia.gr τιμήθηκε στα Ελληνικά Βραβεία Διαδικτύου». *Insomnia.gr*. Ανακτήθηκε στις 18 Φεβρουαρίου 2022.
20. 1 2  «insomnia.gr Traffic Analytics & Market Share». *Similarweb* (στα Αγγλικά). Ανακτήθηκε στις 17 Φεβρουαρίου 2022.
21. ↑  «To insomnia πάει Βαρκελώνη για την MWC 2011». *Insomnia.gr*. Ανακτήθηκε στις 18 Φεβρουαρίου 2022.
22. ↑  «Το Insomnia στην IFA 2014». *Insomnia.gr*. Ανακτήθηκε στις 18 Φεβρουαρίου 2022.
23. ↑  «Αποστολή CES». *Insomnia.gr*. Ανακτήθηκε στις 18 Φεβρουαρίου 2022.
24. ↑  «Insomnia - YouTube». *www.youtube.com*. Ανακτήθηκε στις 1 Ιουλίου 2023.
25. ↑  «insomnia.gr». *www.facebook.com*. Ανακτήθηκε στις 1 Ιουλίου 2023.
26. ↑  «https://twitter.com/i/flow/login?redirect\_after\_login=%2Finsomniagr». *Twitter*. Ανακτήθηκε στις 1 Ιουλίου 2023.  Εξωτερικός σύνδεσμος στο `|title=` (βοήθεια)
27. ↑  «Σύνδεση • Instagram». *www.instagram.com*. Ανακτήθηκε στις 1 Ιουλίου 2023.

Εξωτερικοί σύνδεσμοι
--------------------

* Επίσημη ιστοσελίδα